**Отчет**

 **за дейността**

**На**

**НЧ „Искра 1954” кв. Лютаци**

 **2021год.**

 Въпреки тягостната обстановка в страната, поради Covid 19,дейността на НЧ „Искра 1954” се осъществи, но в намалени събития и мащаб.

 За всички мероприятия има статии и снимков материал във вестниците: „Читалищен вестник”, „Минаха години”, „Ехо”, за които читалището е абонирано и се четат с интерес от членовете му. Други вестници, които получаваме и се четат от по-възрастните хора са „Лечител” и „Български воин”.

 Поради противоепидемиологичните ограничения не отбелязахме планираните „Бабин ден” и „Трифон зарезан”, но зарадвахме децата от Центъра за деца с увреждания с мартенички и сладки за 1 март - „Баба Марта” и с играчки и почерпка за 1 юни – Ден на детето и за Коледа. От тяхна страна за благодарност получихме картички, изработени от детските ръчички и изпълнение на песни.

 През изминалата година читалището ни беше представено на живо и онлайн на фолклорните фестивали: „Разпилени бисери- с. Първенец”, НФФ „Насред мегдана в Арбанаси”, фестивали „Пендара“, „Епитюр“, „Семе българско – Севлиево“, Еврофолк и Балканфолк – В. Търново, ФФ „Веселие в Елена”, фестивал в гр. Обединение, „Андъка пее”- Кметовци, събор в кв.“Русевци“, Габрово, в с. Ресен – фестивал на хляба, фолклорен фестивал в Боженци, Градище- празника на пестила, „Аполука“ – Брацигово, Фестивал в Китен – Златка Ставрева, фестивал- с. Гостилица от певиците Василка Петрова, Митка Мичева и Красимир Илиев, който се представи със скечове. От всички фестивали имаме медали – златни, сребърни, дипломи и грамоти, които са в читалището и могат да се видят от всеки, който пожелае да бъде наш гост.

 На Гергьовден, участвахме в инициативата „Да се хванем за зеленко”, заедно с Енографски музей на открито „Етър”- Габрово.

 Взехме участие и в юбилейното честване на 85 годишния юбилей на г-н Христо Мандев – габровски писател и представянето на творчеството му, което се състоя в Художествена галерия „Христо Цокев“-Габрово.

 През 2021 година поздравихме и най-възрастния член на читалището – г-жа Анна Стоева с нейната 90 годишнина. На тържеството имаше много гости и се направиха редица снимки за спомен на поколенията.

 Посрещнахме и участниците в похода „По стъпките на четата на Цанко Дюстабанов”, който се организира ежегодно, с традиционна трапеза. Сред посрещачите бяха и най малките – нашите деца и внуци, на които любимото място за игри и рисуване е читалището. За техните щастливи дни има статия във в. „100 вести” и „Читалищен вестник”.

 Част от членовете на НЧ „Искра 1954“ посетиха организирано, екологичния фестивал „Узана поляна фест” в местност Узана. Той се организира от Община Габрово и е успешно изложение на биопродукти, арт материали, екологични иновации, музика и забавления.

 По случай Денят на възрастните хора първи октомври посетихме концерт-спектакъл „Обич разпиляна” на Йорданка Христова.

 За 1.ноември - Денят на будителите, участвахме в конкурс за споделена история, увековечаваща народните будители, организиран от РЕКИЦ - читалища Габрово, за което получихме награда- грамота, книга и карта памет.

 Посетихме откриването на „Парада на миниатюрите” – организиран от НЧ „Будителите” – Габрово.

 Тази година направихме частичен ремонт на сградата – боядисване на салона, сцената и единият коридор. Смяна на една врата.

 Приходите и разходите се отчитат с необходимите документи, ежемесечно в Община Габрово.

 Секретар: